Foto: Kun.uz 23 fevral kuni O‘zbekiston Respublikasi va Qozog‘iston o‘rtasidagi ikki tomonlama hamkorlik bo‘yicha Hukumatlararo komissiyaning o‘n oltinchi majlisi bo‘lib o‘tdi. Tadbir doirasida O‘zbekiston bosh vazirining birinchi o‘rinbosari, "O‘zbekiston temir yo‘llari" Aktsionerlik jamiyati boshqaruvi raisi Ochilboy Ramatov hamda Qozog‘iston Respublikasi bosh vaziri o‘rinbosari Mamin Askar tomonidan ikki mamlakat o‘rtasida bayonnoma imzolandi. Hukumatlararo komissiyaning o‘n oltinchi majlisida 2017-2019 yillar uchun Bojxona hamkorligini mustahkamlash bo‘yicha hamkorlikdagi chora-tadbirlar rejasi, shuningdek, axborot xamkorligidagi texnik shart-sharoitlarni mustahkamlash bo‘yicha qo‘shma bitim ham imzolangan.